આઈ.એ.એ.એફ. કાઉન્સિલના પણ સભ્ય તરીકે રહેલા સુમારીવાલાએ કહ્યું હતું કે તેમણે વિશ્વની સર્વોપરી સંસ્થાના વડા સેબાસ્ટિયન કો અને નીરજ ચોપરાએ અંડર-૨૦ માટેની વર્લ્ડ ચેમ્પિયનશિપમાં સુવર્ણચંદ્રક જીત્યા પછીના થોડાક જ કલાકમાં પત્ર લખી વિનંતી કરી છે અને તેઓ તેની તરફેણમાં જવાબની આશા રાખે છે. નીરજે પોલેન્ડમાં યોજાયેલી તે સ્પર્ધામાં ૮૬.૪૮ મીટરનો નવો જુનિયર વિશ્વવિક્રમ સ્થાપ્યો હતો. રિયો ઓલિમ્પિકમાં એથ્લેટિક સ્પર્ધામાં પ્રવેશ માટેની છેલ્લી તારીખ ૧૧મી જુલાઈ હતી, પણ સુમારીવાલાએ કહ્યું હતું કે વાઈલ્ડ કાર્ડ પ્રવેશ હજુ પણ આઈ.એ.એ.એફ. તરફથી માન્ય કરી શકાય છે.